Diari Oficial de la Generalitat Valenciana


Sumari del DOGV 9633, del 06-07-2023 (2023/7423)

ACORD de 21 de juny de 2023, del Consell de Govern del Consorci Hospital General Universitari de València, sobre la implantació del «Sistema Intern d'Informació de Consorci Hospital General Universitari de València» (SII-CHGUV) previst en la Llei 2/2023, de 20 de febrer, reguladora de la protecció de les persones que informen sobre infraccions normatives i de lluita contra la corrupció.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9633

Data del DOGV
:   06-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/7423


Data del document
:   21-06-2023

Organisme emissor


Tipus de document
:   Acord

Descriptors 

:   * Consorci Hospital General Universitari de València
    * Consorcio Hospital General Universitario de València

ACORD de 21 de juny de 2023, del Consell de Govern del Consorci Hospital General Universitari de València, sobre la implantació del «Sistema Intern d'Informació de Consorci Hospital General Universitari de València» (SII-CHGUV) previst en la Llei 2/2023, de 20 de febrer, reguladora de la protecció de les persones que informen sobre infraccions normatives i de lluita contra la corrupció. [2023/7423]  
  
El passat 21 de febrer es va publicar en el Boletín Oficial del Estado la Llei 2/2023, de 20 de febrer, reguladora de la protecció de les persones que informen sobre infraccions normatives i de lluita contra la corrupció, que transposa al dret intern la Directiva (UE) 2019/1937 del Parlament Europeu i del Consell, de 23 d'octubre de 2019, relativa a la protecció de les persones que informen sobre infraccions del Dret de la Unió. Aquesta llei té caràcter bàsic i és d'aplicació directa.  
  
La finalitat perseguida per la directiva és fomentar que les persones de dins de les organitzacions i aquelles altres que hagen tingut, hagen de tindre o tinguen relació «professional» amb aquestes disposen d'uns mitjans de comunicació normalitzats per a presentar denúncies nominatives o comunicacions anònimes, a fi d'aflorar les possibles irregularitats derivades del seu funcionament i contribuir a la seua correcció, en relació amb el compliment del dret de la Unió en determinats àmbits estratègics. La llei nacional ha fet un pas més i habilita el sistema de comunicacions i les seues garanties per a la recepció i gestió d'informació sobre altres accions o omissions que puguen ser constitutives d'infracció penal o administrativa greu o molt greu.  
Per a acomplir les previsions de la llei, les organitzacions obligades per aquesta, tant en el sector públic com en el privat, han de disposar de «Sistemes interns d'informació» que complisquen amb el que es disposa en l'article 5.2 de la Llei 2/2023, de 20 de febrer.  
D'acord amb el que es disposa en l'article 5.1 de la Llei 2/2023, de 20 de febrer, correspon al Consell de Govern del Consorci Hospital General Universitari de València implantar el «Sistema Intern d'Informació del Consorci Hospital General Universitari de València», dins del termini legal establit a aquest efecte. Aquest sistema ha de permetre presentar denúncies que podran tindre procedència dels diferents àmbits de treball dels empleats públics del Consorci Hospital General Universitària (CHGUV): sanitari i docent universitari. Així mateix, de conformitat amb el que es disposa en l'article 14.2 de la llei les entitats pertanyents al sector públic instrumental de la Generalitat amb menys de cinquanta treballadors podran compartir aquest sistema, amb l'acord previ del seu òrgan de govern.  
La Direcció Gerència del Consorci Hospital General Universitari de València, ha presentat per a la seua aprovació pel Consell de Govern un model de «Sistema Intern d'Informació del Consorci Hospital General Universitari de València» (SII-CHGUV), adaptat a les exigències de la Llei 2/2023, de 20 de febrer.  
El disseny del model obeeix a raons d'eficiència i efectivitat organitzativa. Per les mateixes raons, es designa un «Responsable del Sistema», d'acord amb la contemplada en l'apartat 8.1 de la Llei 2/2023, de 20 de febrer.  
En compliment del que es disposa en l'article 5 de la Llei 2/2023, de 20 de febrer, el model de «Sistema Intern d'Informació del Consorci Hospital General Universitari de València» que s'ha presentat a aquest Consell de Govern ha sigut sotmés a consulta de la representació legal del Comité d'Empresa del CHGUV de totes les persones treballadores.  
  
L'execució d'aquest acord no podrà tindre cap incidència en la dotació dels capítols de despesa del Consorci Hospital General Universitari de València i, en tot cas, haurà de ser atés amb els mitjans personals i materials pressupostats.  
En conseqüència, amb la deliberació prèvia, en la reunió de 21 de juny de 2023, acorda:  
  
Primer  
Aprovar el model de «Sistema Intern d'Informació del Consorci Hospital General Universitari de València» (SII-CHGUV), en compliment amb el que es preveu per la Llei 2/2023, de 20 de febrer, reguladora de la protecció de les persones que informen sobre infraccions normatives i de lluita contra la corrupció, i el contingut del qual consta en format electrònic en la pàgina web del Consorci Hospital General Universitari de València en el següent enllaç  
https://chguv.sedelectronica.es/complaints-channel  
  
Segon  
Ordenar la publicació d'aquest acord en el Diari Oficial de la Generalitat Valenciana.  
  
València, 21 de juny de 2023.- El president del Consell de Govern CHGUV: Miguel Mínguez Pérez.